En ganadería de montanya, os fiters feitos en puestos estratechicament alteros s'emplegan ta cosirar os ganaus dende luent, perque permiten de columbrar os animals que se paixentan en as estivas sin que calga puyar t'allá en do son. Os animals de pastura tamién os emplegan ta chacer-bi quan fan a murria, sobretot quan l'orache ye de fresca, porque i troban sol quan en as estivas ya empecipia a fer frido. Os fiteros que os ganaus emplegan ta asoleyar-se se dicen amorriadors.